हर शनिवार-रविवार को स्क्रीनिंग टेस्ट; सेकेंड फेज में 2 हफ्ते की डेट फाइनल
हरियाणा स्टाफ सिलेक्शन कमीशन (HSSC) ने ग्रुप-C के अब शेष बचे 20 हजार पदों का भी एग्जाम शेड्यूल की तैयारी शुरू कर दी है। आयोग ने तय किया है कि जुलाई में सभी पदों का स्क्रीनिंग टेस्ट करा लिया जाएगा।
हरियाणा स्टाफ सिलेक्शन कमीशन (HSSC) ने ग्रुप-C के शेष बचे 20 हजार पदों के एग्जाम शेड्यूल की भी तैयारी शुरू कर दी है। आयोग ने तय किया है कि जुलाई में सभी पदों का स्क्रीनिंग टेस्ट करा लिया जाएगा। इसके लिए हर शनिवार और रविवार को स्क्रीनिंग टेस्ट लिया जाएगा। सेकेंड फेज के एग्जाम शेड्यूल के लिए अभी आयोग ने 8,9 और 15,16 जुलाई की डेट फाइनल की है।
हरियाणा में ग्रुप-C के 32 हजार पदों की भर्ती की जा रही है। इसके लिए हरियाणा कर्मचारी चयन आयोग CET पास 3.57 लाख अभ्यर्थियों में से केवल मेरिट वाले अभ्यर्थियों की सूची तैयार की गई है।
पहले फेज में 12 हजार पदों का शेड्यूल
HSSC पहले में 12 पदों के लिए एग्जाम शेड्यूल जारी कर चुका है। इसमें आयोग की ओर से अभ्यर्थियों की संख्या 4 गुना कम होने के कारण सभी को बुलाया गया है। इसके अलावा 10 हजार से अधिक ऐसे पद भी हैं जिनमें अभ्यर्थियों की संख्या 4 गुना है। ग्रुप-सी की भर्ती में कई पद ऐसे भी हैं जिनमें अभ्यर्थियों की संख्या 4 गुना से अधिक है, इन पदों पर छंटनी में आयोग को वक्त लग रहा है।
पहले फेज का शेड्यूल हो चुका जारी
HSSC ने भर्ती एग्जाम का पहला शेड्यूल जारी कर दिया है। एक से 2 जुलाई को लिखित परीक्षा आयोजित की जाएगी। फर्स्ट फेज में 12 ग्रुपों के तहत होने वाली भर्ती के लिए ये परीक्षा होगी। परीक्षा से पहले 28 जून को आयोग की आधिकारिक वेबसाइट पर एडमिट कार्ड अपलोड कर दिए जाएंगे। ग्रुप सी के 49 नंबर ग्रुप के होने वाली लिखित परीक्षा को अभी पोस्टपोन किया गया है। इसका नोटिफिकेशन आगे जारी किया जाएगा।
देर से आने पर नहीं मिलेगा प्रवेश
पहली जुलाई को लिखित परीक्षा सुबह 10.30 बजे से शुरू होगी, जो दोपहर 12.15 बजे तक होगी। एग्जाम के लिए अभ्यर्थियों का 8.30 बजे से प्रवेश शुरू हो जाएगा। साढ़े 9 बजे के बाद किसी भी अभ्यर्थी को प्रवेश नहीं दिया जाएगा। इसके साथ ही 2 जुलाई को शाम की पाली में परीक्षा आयोजित की जाएगी। शाम 3.15 बजे से परीक्षा शुरू होगी, जो शाम 5.00 बजे तक होगी। अभ्यर्थियों को इसमें भी समय से पहले पहुंचना जरूरी होगा।
ग्रुप-C के होने वाली लिखित परीक्षा के लिए पहले 24 जून से एग्जाम की शुरुआत होनी थी। इसके बाद अब हरियाणा स्टाफ सिलेक्शन कमीशन ने इन पदों के लिए लिखित परीक्षा को रिशेड्यूल्ड किया है।